Įsakymas

**DĖL ROMOS GIRČIENĖS ATŠAUKIMO IŠ SENIŪNAIČIO PAREIGŲ**

2022 m. gegužės 25 d. Nr. DĮV-421

Šilalė

Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu ir atsižvelgdamas į Romos Girčienės 2022 m. balandžio 12 d. prašymą:

1. A t š a u k i u Romą Girčienę iš Šilalės kaimiškosios seniūnijos Tūbinių seniūnaitijos seniūnaičio pareigų (pačiai prašant).
2. Į p a r e i g o j u Romą Girčienę ne vėliau kaip per 5 darbo dienas nuo šio įsakymo gavimo dienos grąžinti veiklos dokumentus, atsiskaityti už savo, kaip seniūnaitės, veiklai skirtas išmokas.
3. P r i p a ž į s t u netekusiu galios Šilalės rajono savivaldybės administracijos direktoriaus 2019 m. lapkričio 11 d. įsakymo Nr. DĮV-896 ,,Dėl Šilalės rajono savivaldybės administracijos Šilalės kaimiškojoje seniūnijoje išrinktų seniūnaičių sąrašo patvirtinimo“ 1.6 papunktį.
4. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Šilalės kaimiškosios seniūnijos skelbimų lentoje, o informaciją apie šį įsakymą vietinėje spaudoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

|  |  |  |
| --- | --- | --- |
| Administracijos direktorius |  |  Gedeminas Sungaila |